Predkladacia správa

Materiál „Správa o stave plnenia legislatívnych zámerov a návrhov zákonov vyplývajúcich zo Správy o konkrétnych opatreniach pri plnení Programového vyhlásenia vlády SR v oblasti boja proti korupcii“ sa predkladá na rokovanie vlády Slovenskej republiky ako iniciatívny návrh.

	Správa o konkrétnych opatreniach pri plnení Programového vyhlásenia vlády SR v oblasti boja proti korupcii bola schválená vládou SR uznesením č. 350/2003 zo 7. mája 2003. V materáli boli uložené konkrétne úlohy jednotlivým rezortom v oblasti boja proti korupcii. Nadrezortné protikorupčné aktivity koordinuje podpredseda vlády a minister spravodlivosti v spolupráci s odborom boja proti korupcii Úradu vlády SR.

	Správa je odpočtom plnenia Správy o konkrétnych opatreniach pri plnení Programového vyhlásenia vlády SR v oblasti boja proti korupcii. Zároveň v prípadoch nesplnenia určených úloh stanovuje relevantným adresátom nové termíny plnenia. 

	Predložený materiál nemá žiadne finančné, ekonomické a environmentálne vplyvy a vplyvy na zamestnanosť.